α) Η τραγική ιστορία μιας αποτυχίας

Όταν ο Θεός έβαλε τον άνθρωπο στον παράδεισο του έδωσε αυτή την εντολή: «Απ’ όλα τα δέντρα του κήπου μπορείς να τρως. Από το δέντρο όμως της γνώσης του καλού και του κακού να μη φας. Γιατί την ίδια μέρα που θα

φας απ’ αυτό, εξάπαντος θα γίνεις θνητός»…

Απ’ όλα τα ζώα του αγρού, που είχε δημιουργήσει ο Κύριος ο Θεός, το φίδι ήταν το πιο πανούργο. Είπε λοιπόν το φίδι στη γυναίκα: «Αλήθεια είπε ο Θεός να μη φάτε από κανένα δέντρο του κήπου;». Η γυναίκα του απάντησε:

«Μπορούμε να φάμε καρπούς απ’ όλα τα δέντρα, εκτός από κείνο που βρίσκεται στη μέση του κήπου. Ο Θεός είπε να μη φάμε τον καρπό του, ούτε καν να τον αγγίξουμε, για να μη γίνουμε θνητοί». Τότε το φίδι είπε στη γυναίκα: «Όχι βέβαια! Δε θα γίνετε θνητοί. Όμως ο Θεός ξέρει ότι την ημέρα που θα φάτε απ’ αυτό, θα ανοιχτούν τα μάτια σας και θα γίνετε σαν θεοί και θα γνωρίζετε το καλό και το κακό».

Η γυναίκα είδε τους καρπούς του δέντρου που ήταν ωραίοι, φάνταζαν

νόστιμοι και κέντριζαν μέσα της την επιθυμία να τους δοκιμάσει. Πήρε

λοιπόν από τους καρπούς και έφαγε και έδωσε και στον άντρα της που

ήταν μαζί της, και έφαγε κι αυτός. Τότε άνοιξαν τα μάτια και των δύο και διαπίστωσαν ότι ήταν γυμνοί. Έραψαν, λοιπόν, φύλλα συκιάς και έφτιαξαν ενδύματα για να σκεπάσουν τη γύμνια τους. Το δειλινό άκουσαν το Θεό που περπατούσε στον κήπο και κρύφτηκαν… Τότε ο Θεός φώναξε τον Αδάμ και του είπε: «Αδάμ, πού είσαι;» Εκείνος απάντησε: «Σε άκουσα στον κήπο, φοβήθηκα και κρύφτηκα, γιατί είμαι γυμνός». Τότε είπε ο Θεός: «Ποιος σου είπε ότι είσαι γυμνός; Μήπως έφαγες από το δέντρο που σου είχα απαγορέψει να φας;». Ο Αδάμ αποκρίθηκε: «Η γυναίκα που μου έδωσες, εκείνη μου πρόσφερε έναν καρπό και έφαγα». Ο Κύριος ο Θεός ρώτησε τη γυναίκα: «Γιατί το έκανες αυτό;». Εκείνη απάντησε; «Το φίδι με εξαπάτησε και έφαγα»…

Έτσι ο Κύριος ο Θεός έδιωξε τον άνθρωπο από τον κήπο της Εδέμ,

για να καλλιεργεί τη γη απ’ την οποία είχε προέλθει.

β) Οι άνθρωποι αρνούνται τη σχέση αγάπης με το Θεό:

η αμαρτία

Για να καταλάβουμε την παραπάνω ιστορία θα πρέπει να τη

φανταστούμε σαν ένα δράμα που παίχτηκε στην καρδιά του ανθρώπου,

μια «εσωτερική σύγκρουση» όπως λέμε. Για να μας το δείξει αυτό ο

συγγραφέας της Γένεσεως χρησιμοποίησε ιδιαίτερα εκφραστικές εικόνες.

Κατ’ αρχήν το απαγορευμένο δέντρο και την εντολή. Μ’ αυτές τις εικόνες καταλαβαίνουμε ότι ο άνθρωπος δημιουργείται ελεύθερος. Ο ίδιος θα αποφασίσει αν θα συνεχίσει να εμπιστεύεται το δημιουργό του και να έχει σχέση μαζί του ή όχι.

Στη συνέχεια υπάρχει το φίδι. Είναι μια εικόνα που περιγράφει τον πειρασμό, ο οποίος φωλιάζει ύπουλα στην ψυχή του ανθρώπου

σπέρνοντας αμφιβολία και δυσπιστία προς το δημιουργό Θεό.

Φτάνει μάλιστα μέχρι το σημείο να αντιστρέφει την αλήθεια,

παρουσιάζοντας τον άνθρωπο να κινδυνεύει από το Θεό. Ο

διάλογος του φιδιού με τη γυναίκα μας θυμίζει το διάλογο που ο

καθένας ανοίγει με τον εαυτό του πριν πάρει μια μεγάλη απόφαση. Και ο απαγορευμένος καρπός που τελικά γεύονται οι άνθρωποι είναι η απόφαση που πήραν ελεύθερα. Αποφασίζουν

δηλαδή να ζήσουν στηριγμένοι αποκλειστικά στις δικές τους δυνάμεις, μακριά από την προστατευτική αγάπη του Θεού που χαρίζει τη ζωή.

Στη θεολογική γλώσσα, όταν αναφερόμαστε σ’ αυτή τη διήγηση, μιλάμε για πτώση. Πράγματι ο άνθρωπος απέτυχε, ξέπεσε, αμάρτησε. Διέκοψε τη σχέση του με το Θεό. Όμως μια τέτοια άρνηση της

θεϊκής αγάπης επηρεάζει και όλες τις άλλες σχέσεις του. Κι αυτές ξεπέφτουν. Έτσι, όλες οι χαρές της ανθρώπινης ζωής, η γέννηση, η συζυγική σχέση, η εργασία γίνονται πόνος, καταπίεση και βάσανα.

.

ΛΕΞΙΛΟΓΙΟ

**Αμαρτία**

**Η λέξη σημαίνει αποτυχία, λάθος στο στόχο. Αρχικά χρησιμοποιήθηκε για να δηλώσει αστοχία στο φυσικό κόσμο, π.χ. την αστοχία του τοξότη όταν πετούσε το βέλος. Αργότερα έφτασε να σημαίνει ηθική αστοχία, παράπτωμα.**

**Το προπατορικό αμάρτημα**

**Η Παλαιά Διαθήκη στην προσπάθεια να περιγράψει τις σχέ-**

**σεις των ανθρώπων με το Θεό και μεταξύ τους χρησιμοποιεί**

**την εικόνα ενός ζευγαριού. Επειδή τους παρουσιάζει ως κοινούς**

**προγόνους όλων των ανθρώπων (= προπάτορες), γι’ αυτό**

**και η αποτυχία τους να αναπτύξουν μια αγαθή σχέση με το Θε-**

**ό ονομάζεται προπατορικό αμάρτημα.**

**ΣΥΜΠΕΡΑΣΜΑ**

• Ο άνθρωπος πλάστηκε ελεύθερος να αποφασίζει πού θα βασίσει τη ζωή του και να γνωρίζει τις συνέπειες των επιλογών του.

• Μιλάμε για αμαρτία και πτώση του ανθρώπου, όταν οι άνθρωποι αποφασίζουν να διακόψουν τη σχέση τους με τον ίδιο τους το Δημιουργό και να βασίσουν τη ζωή τους αποκλειστικά στις δικές τους δυνάμεις.

• Με την αμαρτία ο άνθρωπος αρνείται την αγάπη του Θεού.

• Με την απομάκρυνση των ανθρώπων από την πηγή της ζωής χαλούν όλες τους οι σχέσεις: με το συνάνθρωπο, τη φύση και τον ίδιο τον εαυτό τους.

• Ο Θεός δεν εγκαταλείπει τον άνθρωπο που σφάλλει, αλλά συνεχίζει

να του προσφέρει ελπίδα σωτηρίας.

**ΕΡΩΤΗΣΕΙΣ**

1. Η εντολή του Θεού καταργεί την ελευθερία του Αδάμ και της Εύας;

2. Τι έσπρωξε τον Αδάμ και την Εύα να παραβούν την εντολή του Θεού; Ποια κίνητρα, δηλαδή, υπάρχουν πίσω από την πράξη τους; Χαρακτηρίστε την επιλογή τους.

3. Να επισημάνετε και να καταγράψετε τα σημεία της διήγησης όπου φαίνονται οι αλλαγές των ανθρώπων μετά την πτώση. Για τι είδους ζωή πλάστηκε ο άνθρωπος και πώς κατέληξε τώρα πια η ζωή του;

4. Εξηγήστε με δικά σας λόγια γιατί ονομάζουμε αυτή τη διήγηση «ιστορία της πτώσης του ανθρώπου».

**Ο Κάιν και ο Άβελ**

Ήταν δυο παιδιά του Αδάμ και της Εύας. Ορμητικός και δυνατός γεωργός της γης ο Κάιν. Τρυφερός και αθώος βοσκός ο Άβελ. Μια μέρα τα δυο αδέλφια πρόσφεραν θυσία στο Θεό. Καρπούς της γης ο Κάιν, από τα πρωτότοκα των προβάτων του ο Άβελ. Ο Θεός όμως που γνωρίζει τι γίνεται στην καρδιά των ανθρώπων δέχτηκε μόνο την προσφορά του Άβελ. Αυτό γέμισε φθόνο τον Κάιν, που παραπλάνησε και σκότωσε τον αδελφό του. Είπε τότε ο Κύριος: «Τι πήγες κι έκανες;… Από δω και πέρα θα σε καταριέται η ίδια η γη που δέχτηκε το αίμα του αδελφού σου, που εσύ τον σκότωσες. Όταν θα την καλλιεργείς, δε θα σου δίνει πια τους καρπούς της. Φυγάς θα είσαι και περιπλανώμενος για πάντα πάνω στη γη».

**• Ο πύργος της Βαβέλ**

Όλοι θυμόμαστε τις διηγήσεις για τον μεγάλο κατακλυσμό που

απείλησε τους ανθρώπους και για τη σωτηρία τους με την κιβωτό του Νώε. Λίγο παρακάτω το κείμενο της Παλαιάς Διαθήκης διηγείται για τους ανθρώπους που ζούσαν στη Βαβέλ, δηλαδή στη Βαβυλώνα. Αυτοί αποφάσισαν να χτίσουν έναν πύργο τόσο ψηλό, ώστε η κορυφή του να φτάνει στον ουρανό. Ήθελαν έτσι να μείνει το όνομά τους ξακουστό σ’ όλες τις επόμενες γενιές. Μεθυσμένοι από τον εγωισμό τους άρχισαν να χτίζουν το οικοδόμημά τους. Τότε μεγάλη σύγχυση τους κατέλαβε. Ο καθένας μιλούσε διαφορετική γλώσσα, που οι άλλοι δεν

καταλάβαιναν. Έτσι το έργο δεν ήταν δυνατόν να συνεχιστεί

και σταμάτησε άδοξα.

**δ) Κι όμως η ελπίδα παραμένει ζωντανή**!

Ωστόσο στο κείμενο της Γένεσεως δεν τελειώνουν

όλα με τις παραπάνω τραγικές αφηγήσεις. Αμέσως πα-

ρακάτω, ο Θεός δίνει στους ανθρώπους μια νέα ευκαι-

ρία να ξεκινήσουν τη ζωή τους από την αρχή. Καλεί έ-

ναν άνθρωπο, τον Αβραάμ και κλείνει μαζί του μια

συμφωνία αγάπης (= Διαθήκη).